**FISA DISCIPLINEI**

|  |  |  |  |
| --- | --- | --- | --- |
| Denumirea disciplinei |  **Istoria medie a Românilor (sec. VII-XVI). Modul 1: Românii în relațiile internaționale de la Etnogeneză la Mihai Viteazul; Modul 2: Cultura materială în spațiul românesc** | Codul disciplinei |   |
| Anul de studiu | **I** | Semestrul\* | **1** | Tipul de evaluare finală (**E / V / C**) | **E** |
| Categoria formativă a disciplinei **DF**-fundamentală, **DG**-generală, **DS**-de specialitate, **DE**-economică/managerială, **DU**-umanistă | **DF** |
| Regimul disciplinei {**Ob**-obligatorie, **Op**-opţională, **F**- facultativă} | **Ob** | Numărul de credite | **3** |
| Total ore din planul de învăţământ | **42** | Total ore studiu individual | **42** | Total ore pe semestru | **84** |
| Titularul disciplinei | **Diaconescu Marius** |
| *\* Daca disciplina are mai multe semestre de studiu, se completeaza câte o fişă pentru fiecare semestru* |

|  |  |  |  |
| --- | --- | --- | --- |
| Facultatea | **ISTORIE** |  | **Numărul total de ore (pe** **semestru) din planul de invatamant***(Ex: 28 la C dacă disciplina are curs de 14\_saptămâni x 2\_h\_curs pe saptămână)* |
| Departament | **Istoria României și a Sud-Estului European** |
| Domeniul fundamental deştiinţă, artă, cultură | **ŞTIINŢE UMANE** |
| Domeniul pentru studii universitare de licenţă | **ISTORIE** |  | **Total** | **C\*\*** | **S** | **L** | **P** |
| Direcţia de studii | ISTORIE |  | **42** | **28** | **14** |  |  |
| *\*\* C-curs, S-seminar, L-activităţi de laborator, P-proiect sau lucrări practice*  |

|  |
| --- |
| **Competenţe generale** (competenţele generale sunt menţionate în fişa domeniului de licenţă şi fişa specializării) |
| **Competenţe specifice**disciplinei | **1.** **Cunoaştere şi înţelegere** *(cunoaşterea şi utilizarea adecvata a noţiunilor specifice disciplinei)*- dobândirea unor cunoștințe de bază privind mecanismele politice, economice, sociale și culturale ale istoriei medievale românești.- asimilarea unor noțiuni specifice culturii materiale din spațiul românesc indiferent de originea etnică și socială a creatorului. |
| **2.** **Explicare şi interpretare** *(explicarea şi interpretarea unor idei, proiecte, procese, precum şi a conţinuturilor teoretice şi practice ale disciplinei)*- capacitatea de contextualizare istorică și culturală a diverselor componente ale istoriei românești în epoca medievală.- abilitatea de a identifica și interpreta izvoarele scrise și iconografice specifice istoriei medievale românești. |
| **3. Instrumental – aplicative** *(proiectarea, conducerea şi evaluarea activităţilor practice specifice; utilizarea unor metode, tehnici şi instrumente de investigare şi de aplicare)*- capacitatea de a identifica și de a utiliza surse pertinente de informații pentru a documenta procesele istorice din evul mediu românesc.- redactarea de texte științifice și de popularizare a istoriei românilor în Evul Mediu. |
| **4. Atitudinale** *(manifestarea unei atitudini pozitive şi responsabile fata de domeniul ştiinţific / cultivarea unui mediu ştiinţific centrat pe valori şi relaţii democratice / promovarea unui sistem de valori culturale, morale şi civice / valorificarea optima şi creativa a propriului potenţial în activităţile ştiinţifice / implicarea în dezvoltarea instituţională şi în promovarea inovaţiilor ştiinţifice / angajarea în relaţii de parteneriat cu alte persoane - instituţii cu responsabilităţi similare / participarea la propria dezvoltare profesională)*- dezvoltarea spiritului critic al studenţilor în analiza istoriei medievale a Românilor prin prezentarea critică a opiniilor istoriografice diverse și/sau contradictorii despre momente importante din istoria medievală și prin analiza principalelor surse istorice documentare, iconografice și arheologice.- manifestarea unei atitudini responsabile față de obiectivele și obiectele de artă din epoca medievală din spațiul românesc.- promovarea valorilor culturale, morale și civice în valorificarea istoriei medievale din spațiul românesc indiferent de originea etnică și socială a creatorului.- participarea studenților la propria dezvoltare profesională prin conștientizarea potențialului științific și de popularizare istoriei medievale românești. |

|  |  |
| --- | --- |
| **Tabla de materii** | **Curs (câte 2 ore fiecare):**1. Teorii despre etnogeneza Românilor și precaritatea argumentelor arheologice.
2. Atestări documentare ale românilor din sudul Dunării. De la Țaratul Româno-Bulgar la Vlahia Mare.
3. Izvoare scrise și arheologice despre statutul juridic, structura etnică și principalele instituții în voievodatul Transilvaniei.
4. Țara Românească de la Întemeiere până la bătălia de la Mohács între suzeranitatea maghiară și tributul către Poarta Otomană.
5. Politică și comerț internațional în Moldova în secolele XIV-XV.
6. Ștefan cel Mare
7. Regimul dominației otomane în Țările Române între transformări instituționale și importuri culturale.
8. Biserici și mănăstiri din Țara Românească și Moldova. De la funcția religioasă la cea ideologică.
9. Ortodoxie și catolicism în Transilvania medievală.
10. Transilvania în secolul al XVI-lea. Formarea principatului.
11. Proiecte de unire a Transilvaniei cu Țara Românească și Moldova în secolul al XVI-lea. *Restitutio Daciae* de la proiectul generalului Castaldo la miturile istoriografiei moderne.
12. Categorii sociale în spațiul românesc. Nobilimea românească din Transilvania.
13. Cultura materială a elitelor transilvănene.
14. Cultura scrisului în spațiul românesc de la scriptoriul călugărului Nicodim de la Tismana la tiparul lui Coresi.

**Seminarii (câte 2 ore fiecare):**1. Seminar introductiv.
2. Analiza unui document istoric. Studiu de caz: diploma cavalerilor ioaniți din 1247.
3. Domnia în Țara Românească și Moldova: analiza titulaturii din documentele domnești și analiza iconografică a tablourilor votive din ctitoriile domnești.
4. Surse iconografice și scrise despre îmbrăcăminte și încălțăminte în spațiul românesc în secolele XIV-XVI.
5. Arme și echipament militar în spațiul medieval românesc.
6. Breslele din Transilvania.
7. Comerțul internațional în spațiul românesc.
 |
| **Bibliografia** | **Bibliografie obligatorie**1. [Academia Română] – *Istoria Românilor*, III, Editura Enciclopedică, București, 2001, p. 21-45, 427-452.
2. [Academia Română] – *Istoria Românilor*, IV, Editura Enciclopedică, București, 2001, p. 3-27, 165-230, 303-330, 364-397, 407-502, 654-699.
3. Boia, Lucian – *Istorie şi mit în conştiinţa românească* [oricare ediţie]
4. Diaconescu, Marius – *Structura nobilimii din Transilvania în epoca angevină*, Editura Mega, Cluj-Napoca, 2013, p. 9-95.
5. Engel Pal – *Regatul Sfântului Ştefan. Istoria Ungariei medievale 895-1526*, Editura Mega, Cluj-Napoca, 2006, p. 36-76, 152-201, 254-268, 301-340.
6. Pakucs-Willcocks, Maria, *Sibiul veacului al XVI-lea: Rânduirea unui oraș transilvănean*, București, Humanitas, 2018.
7. Panaite, Viorel – *Pace, război şi comerţ în islam. Ţările Române şi dreptul otomanal popoarelor (secolele XV-XVII),* Editura All, Bucureşti, 1997, p. 154-219 și 278-433.
8. Panaitescu, Petre P. – *Mircea cel Bătrân* [oricare ediţie]
9. Papacostea, Şerban – *Geneza statului în Evul mediu românesc* [oricare ediţie]
10. Pascu, Ştefan – *Meşteşugurile din Transilvania pînă în secolul al XVI-lea*, Editura Academiei RP Romîne, Bucureşti, 1954, p. 258-342.
11. Rusu, Adrian Andrei – *Castelul și spada. Cultura materială a elitelor din Transilvania în Evul Mediu târziu*, Editura Mega, Cluj-Napoca, 2019.

**Bibliografie complementară:**1. Andreescu, Ştefan – *Restitutio Daciae*. III. *Studii cu privire la Mihai Viteazul*, Editura Albatros, București, 1997, p. 283-338.
2. Andreescu, Ştefan – *Vlad Ţepeş. Dracula*, Editura Enciclopedică, Bucureşti, 1998.
3. Brătianu, Gheorghe I. – *Tradiţia istorică despre întemeierea statelor româneşti* [oricare ediţie]
4. Coman, Marian – *Putere și teritoriu. Țara Românească medievală (secolele XIV-XVI),* Editura Polirom, Iași, 2013, p. 17-41, 78-123.
5. Cristea, Ovidiu – *Puterea cuvintelor: Știri și război în sec. XV–XVI*, Târgoviște: Cetatea de Scaun, 2014, pp. 146–198.
6. Diaconescu, Marius – *„Gândirea politică a lui Ştefan Jósika, cancelarul principelui Sigismund Báthory (Paternitatea unei idei politice: unirea Transilvaniei cu Ţara Românească şi Moldova)*” în „Acta Transylvanica. Anuarul Centrului de Istorie a Transilvaniei”, vol. I (2004), p. 17-42.
7. Feneşan Cristina – *Constituirea principatului autonom al Transilvaniei*, Editura Enciclopedică, Bucureşti, 1997, p. 50-118 și 234-249.
8. Inalcik, Halil – *Imperiul Otoman. Epoca clasică*, Editura Enciclopedică, Bucureşti, 1996.
9. Drăgan, Ioan – *Nobilimea românească din Transilvania 1440-1514*, Editura Enciclopedică, București, 2000, p. 106-186, 208-262 și 273-363.
10. Băldescu, Irina – *Transilvania medievală. Topografie și norme juridice ale cetăților Sibiu, Bistrița, Brașov, Cluj*, București, Editura Simetria, 2012.
11. Manolescu, Radu – *Comerțul Țării Românești și Moldovei cu Brașovul, secolele XIV–XVI*, București: Ed. Științifică, 1965, pp. 104–143.
12. Murgescu, Bogdan – „Lumea românească în economia europeană până la 1859”, în Idem, *Țările Române între Imperiul Otoman și Europa creștină*, Iași: Polirom, 2012, pp. 269–290.
13. Panaitescu, Petre P. – *Interpretări româneşti* [oricare ediţie], capitolele „Drumul comercial al Poloniei la Marea Neagră în Evul Mediu” și „De ce n-au cucerit turcii Țările Române”.
14. Papacostea, Şerban – *Românii în secolul al XIII-lea. Între Cruciată și Imperiul Mongol*, Editura Enciclopedică, Bucureşti, 1993.
 |

|  |  |
| --- | --- |
| La stabilirea notei finale se iau în considerare | Ponderea în notare, exprimată in %{Total=100%} |
| - răspunsurile la examen / colocviu (evaluarea finală) | 100% |
| - răspunsurile finale la lucrările practice de laborator |  |
| - testarea periodică prin lucrări de control  |  |
| - testarea continuă pe parcursul semestrului |  |
| - activităţile gen teme / referate / eseuri / traduceri / proiecte etc |  |
| - alte activităţi *:*Participarea la dezbaterile din seminar . |  |
| **Descrierea modului de examinare ; condiții de absolvire :**Evaluarea cuprinde 2 etape:- **O evaluare pe parcurs** sub forma unui test grilă se susține la mijlocul semestrului, care permite o evaluare a nivelului de receptare a informației de către studenți și o autoevaluare a studenților. Testul condiționează intrarea în examen în prima sesiune, dar nota obținută nu influențează nota finală.- **Examenul final**, care se susține oral în fața unei comisii formate din profesorul titular de curs și profesorul asistent. Studenții primesc la finalul semestrului o listă cu subiectele de examen, în care fiecare subiect este detaliat în 4 puncte principale. Subiectele sunt acoperite de cursuri, seminarii și bibliografia obligatorie. Fiecare subiect se notează de la 1 la 10 (1 punct se acordă din oficiu). Fiecare student trebuie să răspundă la două subiecte la un nivel mediu, minim de nota 5. Nota 5 este asigurată de prezentarea completă a cel puțin 2 dintre cele 4 puncte din conținutul subiectului de examen sau de prezentarea parțială a celor 4 puncte. Dacă unul dintre subiecte nu este acoperit cu minim nota 5, indiferent de nota pentru celălalt subiect, studentul nu trece examenul. Pe lângă aceste subiecte de examen, profesorii examinatori pot pune întrebări suplimentare din materia predată sau din bibliografie. Prezența la cursuri și la seminarii are pondere 0% în evaluare. Profesorul examinator poate acorda bonificație pentru implicarea studentului în dezbaterile de la seminar. |

Data completării : 27.04.2020 Semnătura titularului: \_\_\_\_\_\_\_\_\_\_\_\_\_\_\_\_\_\_\_\_